отношение на производствените фактори Jinan Meide Casting Co., Ltd. заяви, че следва продуктите, от които ще се извлече заместваща стойност за използваните от китайските производители материали за влагане, да бъдат продукти с 8-цифрен митнически код, а ако кодът обхваща други продукти, следва да се направи корекция.
 (131)
 Използваните кодове при започването на разследването, а също и както беше посочено в бележката от 20 юни 2018 г., бяха на 6-цифрено ниво в съответствие със стандартната международна продуктова номенклатура на Световната митническа организация, наричана „Хармонизираната система“, или ХС. След като обаче беше набелязана подходяща представителна държава, Комисията използва най-подробното налично в тази държава ниво, за да бъде възможно най-прецизна при остойностяването на различните разходи за материалите за влагане за целите на определянето на нормална стойност. Поради това, както може да се види в таблица 1 по-долу, Комисията използва специфичните за Тайланд кодове на ниво до 11 цифри, в зависимост от наличната информация за всеки отделен случай.
 (132)
 Комисията не получи коментари относно конкретните производствени фактори, посочени в раздел 2 от бележката от 20 юни 2018 г.
 (133)
 Тъй като нито един китайски производител не представи отговор на въпросника, Комисията се основаваше на установените при разследването факти относно производствените фактори, както е описано по-долу.
 (134)
 Въз основа на информацията, която е на разположение на Комисията и е потвърдена при проверките, а също така отговаря на доказателствата, получени в контекста на разследването, довело до налагането на посочените в съображение 1 мерки, съществуват два основни, различни производствени процеса, които се използват за производството на отлети принадлежности за тръбопроводи. Основната разлика между процесите касае първоначалния етап на стапяне на влаганата суровина. При единия процес енергията, използвана за загряване на суровините, се генерира при изгарянето на кокс в т.нар. пещ „вагрянка“. При другия процес топлината за стапяне на суровините се генерира чрез използването на електрическа енергия посредством електрическа дъга. Съответно на този първи етап на производството Комисията отбеляза разлики във връзка с производствените фактори при тези два производствени процеса. Разликите са предимно в нивото на потребление на кокс и нивото на потребление на електрическа енергия.
 (135)
 Съгласно информацията, с която Комисията разполага от първоначалното разследване и от действията по изготвянето на извадка за настоящото разследване, най-големият производител на принадлежности от ковък чугун в КНР използва пещи тип „вагрянка“ и поради това Комисията реши да използва специфичните за този производствен процес производствени фактори, коефициенти на потребление и общопроизводствени разходи, като се основава на информацията, предоставена ѝ от производителя от Съюза, който използва такива пещи.
 (136)
 Въз основа на цялата информация, предоставена от заявителя, бяха идентифицирани посочените по-долу производствени фактори и свързаните с тях тарифни позиции по тайландската номенклатура, когато е приложимо.
 Таблица 1
 Производствени фактори
 Производствен фактор
 Тарифен код по тайландската номенклатура
 Описание на тарифния код по тайландската номенклатура
 Стойност при внос на единица продукция
 Суровини
 Скрап от стомана
 7204 41 00 090
 Друго (класирани в код по ХС 7204 41 Отпадъци и отломки от чугун, желязо или стомана (скрап), неупоменати, нито включени другаде; стружки, обрезки, стърготини и отпадъци от щамповане или изрязване, дори пакетирани)
 0,31
 Цинк
 7901